Държавен вестник, бр. 38, 2012 г., стр. 41

БРОЙ  38	
Д Ъ Р Ж А В Е Н  В Е С Т Н И К 	
СТР.  41  
4. подпомага подготовката на цялостния 
план за работа и целите на компанията;
5. участва в подготовката на проекти за 
договори и споразумения с международни 
финансови институции и др.;
6. организира системата за счетоводство 
и контрол на компанията и осигурява точни 
и пълни счетоводни записи;
7. изготвя текущи анализи и прогнози за 
финансовото състояние на компанията;
8. контролира опазването на движимото 
и недвижимото имущество чрез провеждане 
на инвентаризации;
9. отговаря за навременното и точно въз­
награждение на служителите за извършената 
работа;
10. обслужва финансово-счетоводно оста­
налите звена на компанията;
11. изготвя годишни и междинни отчети на 
касова и начислена основа и друга информа­
ция по ред, начин, в периодичност и срокове, 
определени от Министерството на финансите;
12. изготвя годишния финансов отчет на 
компанията;
13. отговаря за правилното и законосъобраз­
ното изразходване на финансовите ресурси;
14. извършва счетоводно отчитане на касо­
ва и начислена основа, прилагайки Единната 
бюджетна класификация и Сметкоплана на 
бюджетните предприятия;
15. организира съхраняването и достъпа 
до счетоводните документи;
16. поддържа и отговаря за финансовото 
наблюдение по реализацията на проектите;
17. извършва проверка за финансово съ­
ответствие на представените документи за 
разплащане по сключените договори с изпъл­
нителите на обществени поръчки;
18. подготвя финансови отчети за изпъл­
нението на проекти и програми;
19. подготвя месечни и тримесечни прогнози 
за плащания по изпълнението на проектите 
и ги докладва на управителния съвет;
20. подготвя искания за плащания до съ­
ответния управляващ орган;
21. извършва проверка и контрол за до­
пустимост на разходите според правилата на 
съответния източник на финансиране;
22. извършва плащанията към изпълните­
лите по сключените договори по проектите 
по чл. 3, ал. 1 и други плащания, свързани с 
дейността на компанията;
23. поддържа работеща оперативна тех­
ническа система за отчетност на разходите 
за всички източници на финансиране на 
дейността на компанията съгласно Закона 
за пътищата.
Чл. 13. (1) Дирекция „Обществени поръчки“ 
отговаря за подготовката и провеждането на 
обществените поръчки на компанията.
(2) Дирекция „Обществени поръчки“:
1. организира и координира дейността по 
провеждането на процедури за възлагане на 
обществени поръчки;
2. планира обществените поръчки и изготвя 
график за провеждането им през съответната 
година;
3. подготвя документациите за участие в 
процедурите за обществени поръчки в съот­
ветствие с предоставените є от съответната 
отговорна дирекция необходими технически 
данни по предмета на поръчката и специфични 
изисквания към кандидатите или участниците;
4. води регистър за провежданите процедури 
за възлагане на обществени поръчки;
5. отговаря за подготовката и изпращането 
на информацията в съответствие с изисква­
нията на Закона за обществените поръчки;
6. организира сключването на договорите 
за обществени поръчки;
7. организира съхраняването на докумен­
тацията по провеждането на процедурите за 
възлагане на обществени поръчки до приключ­
ването им и предаването на документацията 
в архива на компанията;
8. предлага за утвърждаване от управител­
ния съвет на компанията вътрешни правила 
за възлагане на обществени поръчки.
Чл. 14. (1) Дирекция „Административно и 
правно обслужване“ отговаря за материалната 
обезпеченост на компанията и решаване на 
възникващите въпроси от правно естество. 
(2) Дирекция „Административно и правно 
обслужване“:
1. изпълнява дейности, свързани с адми­
нистративно-организационното подпомагане 
на управителния съвет на компанията;
2. организира деловодната обработка, 
архивирането и съхраняването на кореспон­
денцията и документацията в съответствие 
с нормативните актове и с изискванията 
на управляващите органи по оперативните 
програми и на международните финансови 
институции;
3. разработва, внедрява, контролира и 
отговаря за програми, свързани с оператив­
ната дейност и административно-стопанското 
обслужване и архива на компанията;
4. осъществява деловодната обработка 
посредством автоматизирана деловодна сис­
тема, включително система за архивиране и 
съхраняване на кореспонденцията и докумен­
тацията в компанията;
5. извършва справки и изготвя заверени 
копия на документи, съхранявани в архива 
на компанията;
6. води отчетност и осигурява информация 
за входящата и изходящата кореспонденция;
7. осъществява материално-техническото 
осигуряване на компанията;
8. изготвя проекти на актове и документи, 
свързани с възникването, изменянето и пре­
кратяването на трудовите правоотношения